CELEX: 62022TN0161
Language: sk
Date: 2022-03-25 00:00:00
Title: Vec T-161/22: Žaloba podaná 25. marca 2022 – Ortega Montero/Parlament

16.5.2022   
            
            
               SK
            
            
               Úradný vestník Európskej únie
            
            
               C 198/62
            
         
      Žaloba podaná 25. marca 2022 – Ortega Montero/Parlament
      (Vec T-161/22)
      (2022/C 198/90)
      Jazyk konania: francúzština
      
         Účastníci konania
      
      
         Žalobkyňa: Maria del Carmen Ortega Montero (Brusel, Belgicko) (v zastúpení: N. de Montigny, advokátka)
      
         Žalovaný: Európsky parlament
      
         Návrhy
      
      Žalobkyňa navrhuje, aby Všeobecný súd:
      
                  —
               
               
                  zrušil rozhodnutie z 20. mája 2021 v rozsahu, v akom žiadosti obsiahnuté v liste právneho zástupcu žalobkyne z 19. januára 2021, v ktorých sa domáha zrušenia zmien rokovacieho poriadku výboru zamestnancov prijatého 10. novembra 2020, ako aj vykonaného hlasovania a rozhodnutí prijatých na základe tohto nového rokovacieho poriadku;
               
            
                  —
               
               
                  v prípade potreby zrušil rozhodnutie z 21. decembra 2021 v rozsahu, v akom zamieta sťažnosť podanú žalobkyňou 18. augusta 2021 proti rozhodnutiu, ktorým boli zamietnuté žiadosti podané prostredníctvom listu z 19. januára 2021;
               
            
                  —
               
               
                  zrušil nové ustanovenia rokovacieho poriadku z roku 2020, a najmä zmenu článku 22 prijatú 10. novembra 2020 2020;
               
            
                  —
               
               
                  zrušil hlasovanie písomným postupom podľa nového článku 22 rokovacieho poriadku z roku 2020 a všetky rozhodnutia, ktoré z neho vyplývajú, vrátene výsledku posledných volieb;
               
            
                  —
               
               
                  uložil žalovanému povinnosť nahradiť trovy konania.
               
            
         Dôvody a hlavné tvrdenia
      
      Na podporu svojej žaloby uvádza žalobkyňa tri žalobné dôvody.
      
                  1.
               
               
                  Prvý žalobný dôvod je založený na protiprávnosti zmeny rokovacieho poriadku z roku 2020 a jeho prijatia ráno 10. novembra 2020 jednak z dôvodu, že táto zmena je ratio legis v rozpore s článkom 21 rokovacieho poriadku a demokratickými zásadami, ktoré sú ním chránené, a jednak že nebol dodržaný samotný článok 22 pri jeho prijímaní a vykonávaní, a napokon že prijaté znenie je nejasné.
               
            
                  2.
               
               
                  Druhý žalobný dôvod je založený na protiprávnosti z hľadiska ratio temporis hlasovania, ktoré sa uskutočnilo 20. novembra 2020 na základe nového článku 22 rokovacieho poriadku pred nadobudnutím jeho účinnosti.
               
            
                  3.
               
               
                  Tretí žalobný dôvod je založený na protiprávnosti prijatia písomného postupu uplatneného na hlasovanie poradných a interinštitucionálnych výborov a delegácií, ktorý musel byť vykonaný popoludní 10. novembra 2020.